**Svätoemerámske glosy** alebo **svätoemmerámske glosy** sú rydlom vyryté staroslovienske glosy v kódexe Clm. 14008 cirkevno-právnej zbierky Dionysio-Hadriana.:150 Glosy sú napísané latinkou a nachádzajú sa na stranách 27v a 28r.

Vznik a objavenie
-----------------

P. Ratkoš o vzniku glos uvádza: „Záznam vznikol pravdepodobne pri diskusií arcibiskupa Metoda a nitrianskeho biskupa Wichinga pred kniežaťom Svätoplukom. Kódex patril asi Svätoplukovi, ale záznam spravil jeho pisár.":83, podobnú možnosť uvádza aj J. Stanislav: „Glosy súvisia s Metodovými bojmi okolo roku 880 po jeho návrate z Ríma a po vymenovaní Wichinga za biskupa v Nitre".

Predstava, že autor glos mal pri sebe originál Metodovho prekladu nomokánonu je však nesprávna: „Je však pravdepodobné, ako na to poukázal vydavateľ glos, že ich písal niekto z počutia a že rýchlo zachytil rydlom slová, na ktorých mu záležalo, tak ako ich vnímal z úst nejakého Slovana alebo dokonca samotného Metoda. Tým sa vysvetľuje ich fragmentárnosť a istá grafická povrchnosť záznamu".:235 Doba vzniku je okolo roku 880. Podľa názoru Franza Zagibu glosy vznikli až neskôr v Regensburgu.:710 Rukopis sa z Veľkej Moravy dostal do kláštora svätého Emeráma v Regensburgu, v súčasnosti je v Bayerische Staatsbibliothek v Mníchove.:340

Na glosy upozornil vo svojom článku *Eine lateinische Kanonessammlung in Mähren im 9. Jahrhundert* z roku 1952 nemecký slavista Wilhelm Lettenbauer.:186, 341

Znenie glos
-----------

Na slovami „De primato episcoropum" sa nachádza *ensiku komusdo*, nad „Episcopis gentium singularum scire convenii quius inter eos primus hebeatur quium" je *imeci* a nad textom „velut caput existiment et nihil amplius preter eius conscientiam gerant" je *be poveleni*.:150 Faksimile pozri v:340.

Tieto glosy nie sú len pokus o preklad latinského textu, ale sú prevzaté z hotového prekladu nomokánonu:234 a prekladajú aj príslušný grécky text.

Význam
------

Glosy sa nachádzajú nad niekoľkými slovami v pseudoapoštolskom kánone 35. Ich obsah súvisí so spormi ohľadom Metodových právomocí ako arcibiskupa:500 a zdôrazňujú jeho metropolitné práva:83. Ďalej ich jazykové črty sú staršie ako znenie nomokánonu v oboch zachovaných rukopisoch (jefremovský a užsťužský), čo svedčí v prospech staršieho pôvodu Metodovho prekladu nomokánonu. Zmienka o ňom je totiž umiestnená na konci Života Metodovho.:500 A po tretie: glosy predstavujú dôkaz prelínania východných (byzantských) a západných (rímskych) prvkov vo veľkomoravskej kultúre.:235

Poznámky
--------

1. ↑  Tento kánon sa zaoberá hierarchickou organizáciou presnejšie metropolitnou právomocou biskupov. Práve tento kánon cituje pápež Ján VIII. v liste Svätoplukovi; ide o známy Industriae tuae.

Referencie
----------

1. 1 2 3  STANISLAV, Ján. *Starosloviensky jazyk 1 : Veľká Morava a Panónia. Kultúrny jazyk a písomníctvo. Konštantín Filozof, Metod a Kliment sloviensky. Fonetika*. 1. vyd. Bratislava : Slovenské pedagogické nakladateľstvo, 1978. 371 s. S. 209.
2. 1 2 3 4  RATKOŠ, Peter. *Slovensko v dobe veľkomoravskej*. 1. vyd. Košice : Východoslovenské vydavateľstvo, 1988. 177 s.
3. 1 2 3 4   *Magnae Moraviae fontes historici*. Ed. Lubomír Emil Havlík. 1. vyd. Zväzok IV. Brno : Universita J.E. Purkyně, 1971. 453 s. (Spisy University J.E. Purkyně. Filozofická fakulta; zv. 156.)
4. 1 2  VAŠICA, Josef. *Literární památky epochy velkomoravské 863 – 885*. Praha : Lidová demokracie, 1966. 287 s. S. 65.
5. 1 2 3 4  MĚŘÍNSKÝ, Zdeněk. *České země od příchodu Slovanů po Velkou Moravu*. 1. vyd. Zväzok II. Praha : Libri, 2006. 967 s. ISBN 80-7277-105-1.
6. 1 2 3  HAVLÍK, Lubomír E. *Kronika o Velké Moravě*. 2. dopl. a upr. vyd. V Brně : Jota, 2013. 400 s. ISBN 978-80-8561-706-1.
7. 1 2  DVORNÍK, František. *Byzantské misie u Slovanů*. Preklad Vladimír Vavřínek. Vyd. 1. Praha : Vyšehrad, 1970. 393 s. (Historica.)
8. ↑  MARSINA, Richard. *Metodov boj*. 1. vyd. Bratislava : Obzor, 1985. 123 s. S. 49.
9. ↑  MIŠKOVIČ, Alojz. Staroslovienske glosy v latinskej zbierke kánonov z IX. storočia. *Slovenská reč*, 1956, roč. XXI, čís. 1-2, s. 103-106. Dostupné online [cit. 2015-01-02].

Ďalšia literatúra
-----------------

* 131. NEZNÁMY VEĽKOMORAVSKÝ GLOSÁTOR. In: KUZMÍK, Jozef. *Slovník starovekých a stredovekých autorov, prameňov a knižných skriptorov so slovenskými vzťahmi*. Vyd. 1. Martin : Matica slovenská, 1983. 608 s. (Dokumentácia.) S. 217 – 218.